**Анализа података**

Основ пројекта јесте приказивање и препознавање погодне руте за кретање на одређеној локацији помоћу ГИС радног окружења. Истраживала се подобност кретања ролерима у оба правца одређене руте. За потребе рада коришћени су метод класификације и метод анализе.

Параметри које смо мерили су:

* Брзина кретања
* Време потребно за долазак до циља
* Обавезна стајалишта предвиђена саобраћајницама.

Поред параметара, доделили смо средњу оцену сигурности вожње за 3 критеријума:

* Сигурност терена
* Квалитет подлоге
* Осећај замора у складу са нагибом терена

*Правац Бањица – Аутокоманда*

Рута правца кретања Бањица – Аутокоманда полази од тачке старт и завршава се тачком локација. Дужина руте износи 3,8 km, а време које је потребно за долазак до крајње локације је 37min и 7s. Критеријуми сигурности кретања овим правцем оцењени су у табели 1.

|  |  |
| --- | --- |
| Сигурност терена | 9 |
| Квалитет подлоге | 8 |
| Осећај замора | 10 |
| **Средња оцена** | **9** |

*Табела 1.* *Оцена сигурности кретања рутом 1*

Објашњење табеле:

Сигурност терена је на високом нивоу, постоје обележја за све предстојеће саобраћајнице. Тротоар има велику ширину и нема проблема са избегавањем пешака. Асфалтна подлога је 2/3 пута глатка и врло повољна за кретање, преостали део пута је такође повољан, са мало старијом подлогом, без значнојног успоравања. Целом рутом постоји природно убрзање и олакшано кретање због нагиба терена ка Аутокоманди.

Map

Description automatically generated *Карта 1 – Кретање правцем Бањица - Аутокоманда*

Објашњење легенде:

Старт представља полазну, а локација завршну тачку кретања ролерима руте Бањица – Аутокоманда.

Брзина се класификује по следећим вредностима:

* 0 – 3 km/h - споро
* 3 – 6 km/h - нормално
* 6 – 15 km/h – брзо

На рути има укупно 13 обавезних зауставних тачака због постојеих споредних саобраћајница и семафора.

На карти видимо да се већим делом пута кретало нормалном и великом брзином кретања, до успоравања је долазило искључиво код зауставних тачака.

*Правац Аутокоманда – Бањица*

Рута правца кретања Аутокоманда – Бањица полази од тачке старт и завршава се тачком локација. Дужина руте износи 3,9 km, а време које је потребно за долазак до крајње локације је 1h 2min и 29s. Критеријуми сигурности кретања овим правцем оцењени су у табели 2.

|  |  |
| --- | --- |
| Сигурност терена | 7 |
| Квалитет подлоге | 8 |
| Осећај замора | 6 |
| **Средња оцена** | **7** |

*Табела 2. Оцена сигурности кретања рутом 2*

Објашњење табеле:

Сигурност терена је на задовољавајућем нивоу, постоје обележја за све предстојеће саобраћајнице. Тротоар има мању ширину од претходне руте, проблем су недозвољена паркирана возила на тротоару. Асфалтна подлога је повољна за кретање. Кретање је отежано због узвишеног нагиба терена ка Бањици.

*Карта 2 – Кретање правцем Аутокоманда - Бањица*

Map

Description automatically generated

Објашњење легенде:

Старт представља полазну, а локација завршну тачку кретања ролерима руте Бањица – Аутокоманда.

Брзина се класификује по следећим вредностима:

* 0 – 3 km/h - споро
* 3 – 5 km/h - нормално
* 5 – 7 km/h – брзо

На рути има укупно 17 обавезних зауставних тачака због постојећих споредних саобраћајница и семафора.

На карти видимо велики број обавезних зауставних тачака, што значи много више успоравања. Кретање је знатно спорије него претходне руте.

Руте су изабране по претпоставци могућег кретања одмах поред бициклистичке стазе и овом анализом видимо да је кретање ролерима. Овом анализом уочавамо да нам је рута 1 Бањица – Аутокоманда значајније бржа и погоднија за кретање ролерима. Дужине рута су практично идентичне, а временска разлика стизања од почетне до крајње тачке износи чак 25min. Без обзира на већи број обавезних зауставних тачака у рути 2 Аутокоманда – Бањица, пресудно за овакав исход анализе је узвшен нагиб терена и отежано кретање због паркираних возила на тротоару. Подлоге су повољне и сигурне на високом нивоу у оба правца. За руту 2 осим пожељне веће кондиције, неопходно је увести мере и спровођење казни за недозвољена заустављања возила.